Hjalmar Andersen

Hjalmar Johan «Hjallis» Andersen (1923–2013«Hjalmar Andersen er død», VG Nett, 27. mars 2013) var en norsk skøyteløper som representerte Trondheimsklubben Falken, og er mest kjent som vinner av tre gull under vinter-OL i Oslo 1952.

 Biografi 
Andersen var født i Rødøy kommune i Nordland som sønn av Bjarne Johan Andersen (1899–1972) fra Hammerfest, skipper på Helgelandskysten, og Anne Matilde Kristensen (1898–1967) fra Trondheim. Dit flyttet familien tidlig, og Hjalmar Andersen vokste opp i enkle kår på Lademoen. Han giftet seg i 1945 med Gerd Aune (14. august 1921–8. april 2004). De fikk en sønn og to døtre.<ref>[https://idrettsveteraner.com/om-oss/nekrologer-2/nekrologer/#:~:text=HJALMAR%20ANDERSEN%20%E2%80%93%20medlem%20NIV,Hjalmar%20Andersen%20ble%20f%C3%B8dt%2012.&text=Hum%C3%B8rsprederen%20var%20ansatt%20i%2030,norske%20sj%C3%B8folk%20over%20hele%20verden. Minneord for Hjalmar Andersen, idrettsveteraner.com]</ref>

Hjalmar Andersen debuterte på skøyter i 1946, og ble juniormester i 1947 (juniorklassen var frem til 1960-tallet avhengig av prestasjoner, ikke alder). Han var med kun som reserve i OL i 1948, og det store gjennombruddet kom med sølvmedalje sammenlagt (bak Sverre Farstad) og verdensrekord på 10 000 m i EM 1949. For sitt rekordløp mottok han Morgenbladets gullmedalje.

«Hjallis» vant NM, EM og VM i 1950, 1951 og 1952, og tok gull på 1 500, 5 000 og 10 000 m i OL 1952 i Oslo. Han satte verdensrekorder på 5 000 og 10 000 m, siste gang med 16.32,6 på Hamar i forkant av OL 1952 (en rekord som ble regnet som «uslåelig» frem til 1960). Han vant over 50 seire på rad på 5 000 m.

Andersen var norsk flaggbærer under vinter-OL 1952 i Oslo. Etter et hvileår gjorde han comeback i 1954, og tok sølv i EM. Han la opp som topputøver etter sin tredje OL-deltagelse i 1956, men fortsatte med aktiv idrett, spesielt roing, utover 1960-årene.

Andersen var også en dyktig sykkelrytter, og ble tildelt Egebergs Ærespris i 1951. For sine prestasjoner under OL på hjemmebane i 1952 ble han den første mottaker av Fearnleys olympiske ærespris, som ble satt opp av skipsreder Thomas Fearnley (1880–1961) i forbindelse med lekene i Oslo. I 1976 ble han tildelt Olavstatuetten.

Hjalmar Andersen trente de svenske skøyteløperne før OL 1960.

Til sin 75-årsdag i 1998 mottok Andersen Kongens fortjenestemedalje i gull. Statsminister Kjell Bondevik deltok på festmiddagen - etter å ha meldt forfall til kong Haralds gallamiddag. Fire statuer er reist av Hjalmar Andersen: Utenfor Bislett stadion i Oslo, utenfor vikingskipet på Hamar og i Kongens gate i Trondheim, og på RødøyMinneord for Hjalmar Andersen, idrettsveteraner.com]</ref> i Solparken.Solpark i havgapet, Ranablad 24.06.2011

Under den årvisse idrettsgallaen på Hamar i januar 2013 ble Andersen tildelt den prestisjetunge æresprisen sammen med sin gode venn og kollega Knut Johannesen.

 Etter karrieren 
I 1961 flyttet Andersen til Tønsberg. I 30 år var han ansatt i handelsflåten og ble svært populær blant norske sjøfolk. Han ga også ut 11 bøker.<ref>[https://idrettsveteraner.com/om-oss/nekrologer-2/nekrologer/#:~:text=HJALMAR%20ANDERSEN%20%E2%80%93%20medlem%20NIV,Hjalmar%20Andersen%20ble%20f%C3%B8dt%2012.&text=Hum%C3%B8rsprederen%20var%20ansatt%20i%2030,norske%20sj%C3%B8folk%20over%20hele%20verden. Minneord for Hjalmar Andersen, idrettsveteraner.com To titler er Harde løp (1951) og Siste runde'' (1952).

I 1984 mottok han Trondheim kommunes kulturpris. 

I 1990 ble Hjalmar Andersen avbildet på frimerke, utgitt den 5. oktober 1990 med valør 4,00 kr. Det er flerfarget og kom ut i et opplag på  (NK 1102). Frimerket var en del av et miniatyrark med 4 norske OL-vinnere på. De andre OL-vinnerne på miniatyrarket var Thorleif Haug, Sonja Henie og Ivar Ballangrud, og det kunstneriske verket ble gjort av Knut Løkke-Sørensen.

Andersens dattersønn Fredrik van der Horst er en tidligere skøyteløper som deltok i vinter-OL 2010, og ble blant annet norgesmester på enkeltdistanse på  meter i 2014.

 Død 
Etter et fall i hjemmet sitt i Tønsberg 25. mars 2013, døde han natt til 27. mars på Ullevål universitetssykehus.

Hjalmar Andersen ble vist en siste ære fra Norge ved å bli begravet på statens bekostning,«Hjallis» gravlegges på statens bekostning med statsminister Jens Stoltenberg til stede. Statsbegravelse for sportsfolk er ellers tildelt Birger Ruud (1998) og Grete Waitz (2011).Minneord for Hjalmar Andersen, ''idrettsveteraner.com 

Først i forbindelse med begravelsen ble det kjent at han hadde et fjerde barn, født i 1961 etter et kort utenomekteskapelig forhold. Andersen vedkjente seg farskapet og holdt kontakt med sin yngste sønn, som deltok da faren feiret sin 75-årsdag, men ikke ga seg til kjenne for andre enn sidemannen. Han hilste på sine halvsøsken første gang da faren skulle begraves.Reidar Sollie: «Dette er også OL», Dagsavisen, 7. februar 2026

 Mesterskapsmedaljer 
30px|De olympiske ringer Olympiske lekerMedaljeØvelseÅrStedGull1 500 m1952 OsloGull5 000 m1952 OsloGull10 000 m1952 Oslo 20px|Skøyter hurtigløp VerdensmesterskapMedaljeØvelseÅrStedGullAllround1950 EskilstunaGullAllround1951 DavosGullAllround1952 Hamar 20px|Skøyter hurtigløp EuropamesterskapMedaljeØvelseÅrStedSølvAllround1949 DavosGullAllround1950 HelsingforsGullAllround1951 OsloGullAllround1952 ÖstersundSølvAllround1954 Davos

 Personlige rekorder 
 Distanse  Tid  Dato  Sted  Bane 500 m  43,7  13. januar 1951   Trondheim  Øya stadion 1 000 m  1.30,6  2. februar 1954   Davos  Davos Eisstadion 1 500 m  2.16,4  6. februar 1949   Davos  Davos Eisstadion 3 000 m  4.49,6  30. januar 1954   Davos  Davos Eisstadion 5 000 m  8.06,5  29. januar 1956   Cortina d'Ampezzo  Misurinasjøen 10 000 m  16.32,6  10. februar 1952   Hamar  Hamar stadion

 Se også 
 Liste over mestvinnende vinterolympiere
 Liste over norske mestvinnende vinterolympiere
 Liste over norske kjente idrettspersoner på sokkel

 Referanser 

 Litteratur 






 Eksterne lenker 



  Lengde: 48 minutter
  Lengde: 44 minutter







Kategori:Norske skøyteløpere
Kategori:Norske syklister
Kategori:Norske skøytetrenere
Kategori:Norske roere
Kategori:Norske humorister
Kategori:Olympiske mestere for Norge
Kategori:Olympiske mestere i hurtigløp på skøyter
Kategori:Verdensmestere i hurtigløp på skøyter – Allround
Kategori:Europamestere i skøytesport
Kategori:Nordiske mestere i hurtigløp på skøyter
Kategori:Norgesmestere i hurtigløp på skøyter – Allround
Kategori:Vinnere av Egebergs Ærespris
Kategori:Vinnere av Fearnleys olympiske ærespris
Kategori:Deltakere for Norge under Vinter-OL 1948
Kategori:Skøyteløpere under Vinter-OL 1948
Kategori:Medaljevinnere under Vinter-OL 1952
Kategori:Deltakere for Norge under Vinter-OL 1952
Kategori:Skøyteløpere under Vinter-OL 1952
Kategori:Deltakere for Norge under Vinter-OL 1956
Kategori:Skøyteløpere under Vinter-OL 1956
Kategori:Deltakere for Norge i allround-VM på skøyter
Kategori:Tidligere verdensrekordholdere i hurtigløp på skøyter
Kategori:Skøyteløpere for Sportsklubben Falken
Kategori:Personer fra Trondheim kommune
Kategori:Personer fra Rødøy kommune
Kategori:Artikler i skøytesportprosjektet
Kategori:Begravelser på statens bekostning